Dhagaxtuur

TAARIIQDII HALGAMAA DHAGAX TUUR       

Taariikhda AHN Halgamaa Maxamed Kheyre  Dhagaxtuur
• Magiciisa iyo abtirsamihiisa:

 Kumuu ahaa Maxamed Kheyre Rooble ama (Dhagaxtuur)

 Maxamed Kheyre ama dhagaxtuur wuxuu ahaa geesi Soomaaliyeed oo ku shahiiday dagaal Muqdisho ka dhacay 1949-ki waxaana dilay gumeystihii Talyaaniga isagoo markaas kamid ahaa shacab Soomaaliyeed oo  sameeyay Kacdoon gumeysi diid ah. Magiciisa waxaa caan ka dhigay inuu ka dhex-muuqaday shacabkii dhagaxa tuurayay Maaddaama uu ahaa nin xoog badan oo tuuri karay dhagax miisaankiisu culus yahay waxaana lasoo guuriyay in gaaladii Talyaanigu u adkeysan waayeen weerarradiisa ayna si gaar ah u bar-tilmaameedsadeen.

 Maxamed Kheyre Rooble dhalasho ahaan wuxuu kasoo jeedaa Beesha Hawiye
 Gaar ahaan Karanle
 Kana sii ah Murusade Foorculus Habar maxamed Hillibi.

 Abtirkiisa rasmiga ahna waa kan

 Maxamed
  khayre
  Rooble 
 Cumar 
 food
  xasan
  macallim
  cigalle
  Omar 
 Isxijiwaaq
  hilibi
  Maxamed
 Foorculus
 Wacays
 Jeelle 
 Warwaaq
 Xeyle
 Ximyar
 Makahsan
 Wacayle
 Kilbaar
 Mursal ( Murusade)
 Waadeerre
 Karanle 
 Hawiye

 Mustaf Cali Axmed Kheyrre oo uu awoowe u yahay lana dhashay awoowgii aabbihii dhalay  aanna kasoo xigtay abtiriskiisa wuxuu ii sheegay in awoogii Dhagaxtuur ama Maxamed Soomaali maalinta la dilayay ay u doonneyd gabar uu guursan lahaa balse nasiib darro dhaqaalihii uu ku aroosi lahaa tacsi loogu dhigay. Intaas wuxuu ku daray Mustaf Cali  Axmed Kheyrre awoowgey  wuxuu Madi noqday maalintii la dilay Walaalkii Maxamed Kheyrre ama Dhagaxtuur. Waxaa kale oo Mustaf Cali Axmed Kheyrre ii sheegay iney jirtay Caasho Kheyrre oo la dhalatay dhagaxtuur Kana mid ahayd  ururki leegada dadka Hawiyana uu kusoo degi jiray gurigeeda.

 Ilaahey ha u naxariisto Mujaahid Dhagaxtuur iyo intii dalka usoo dhimatay ee nasoo gaarsiisay waddan xor ah.